Diari Oficial de la Generalitat Valenciana


Sumari del DOGV 6158, del 03-12-2009 (2009/13837)

RESOLUCIÓ de 26 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat, a través de la Conselleria de Justícia i Administracions Públiques, l'Ajuntament de Castelló i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE), per a la prestació del Punt de Trobada Familiar a la localitat de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13777


Data del document
:   26-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Justícia i Administracions Públiques
    * Castelló de la Plana
    * fundació
    * violència
    * cooperació administrativa
    * administració local
    * víctima

RESOLUCIÓ de 26 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat, a través de la Conselleria de Justícia i Administracions Públiques, l'Ajuntament de Castelló i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE), per a la prestació del Punt de Trobada Familiar a la localitat de Castelló. [2009/13957]  
La Generalitat, a través de la Conselleria de Justícia i Administracions Públiques, l'Ajuntament de Castelló i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE) han subscrit, després de la tramitació prèvia reglamentària, el 23 d'octubre de 2009, el conveni de col·laboració per a la prestació del Punt de Trobada Familiar a la localitat de Castelló.  
En compliment del que establix l'Acord de 23 d'octubre de 2009, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2288/2007, i que figura com a annex d'esta resolució.  
València, 26 de novembre de 2009.- El director general del Secretariat del Consell: Ángel Mompó Romero.  
Conveni de col·laboració entre la Generalitat, a través de la Conselleria de Justícia i Administracions Públiques, l'Ajuntament de Castelló i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE) per a la prestació del Punt de Trobada Familiar a la localitat de Castelló  
València, 23 d'octubre de 2009  
Reunits  
D'una banda, Paula Sánchez de León Guardiola, consellera de Justícia i Administracions Públiques de la Generalitat, autoritzada per a la firma del present Conveni per Acord del Consell, de data 23 d'octubre de 2009, i en qualitat de presidenta de la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (d'ara en avant FAVIDE), inscrita en el Registre d'Entitats Jurídiques de la Direcció General de Justícia de la Conselleria de Justícia i Administracions Públiques de la Generalitat Valenciana, amb el número 411 (V)), autoritzada per a la firma del present Conveni per Acord de la Comissió Permanent de la Fundació FAVIDE, de data 16 de juliol de 2009.   
D'una altra, Alberto Fabra Part, com a alcalde de la localitat de Castelló, actua facultat en virtut d'acord adoptat en la sessió ordinària celebrada per la Junta de Govern Local de l'Ajuntament de Castelló, el dia 10 de juliol de 2009.  
Les parts, en la representació que ostenten, es reconeixen capacitat legal suficient per a l'atorgament del present Acord de col·laboració i a aquest efecte,  
Manifesten  
I. Els processos de separació, divorci i nul·litat matrimonial estan generat un increment progressiu de menors que estan abocats a enfrontar-se a la ruptura de la seua família i al que això comporta, i sorgixen en molts casos greus conflictes i dificultats per a donar compliment efectiu al règim de visites establit pel jutge en la resolució judicial.   
En aquest sentit, la Conselleria de Justícia i Administracions Públiques va considerar peremptòria la necessitat comptar amb una xarxa pròpia de "Punts de Trobada Familiar", on poder programar la comunicació dels fills amb els seus pares en els casos conflictius i facilitar el compliment dels règims de visites, i es firma amb aquest objectiu el dia 9 de maig de 2005 el Conveni Marc de Col·laboració entre l'esmentada Conselleria, el Tribunal Superior de Justícia de la Comunitat Valenciana, la Federació Valenciana de Municipis i províncies i el Consell Valencià del Col·legis d'Advocats, mitjançant el qual s'estableixen les bases per a l'establiment d'aquesta xarxa de Punts de Trobada a la Comunitat Valenciana.  
Posteriorment ha sigut aprovada la Llei 13/2008, de 8 d'octubre, de la Generalitat, Reguladora dels punts de Trobada de la Comunitat Valenciana, l'objecte de la qual és la regulació dels Punts de Trobada Familiar que presten l'administració de la Generalitat i les entitats locals de la Comunitat Valenciana, així com les entitats públiques i privades que col·laboren en la prestació del servei al territori de la Comunitat Valenciana.   
Per a aconseguir el funcionament homogeni de tots els Punts de Trobada Familiar que es pretenen crear, així com l'efectiva coordinació d'aquests amb els òrgans judicials radicats a la Comunitat Valenciana, l'actual Conselleria de Justícia i Administracions Públiques va elaborar unes Normes de Funcionament dels esmentats punts de Trobada, les quals han sigut aprovades pel Tribunal Superior de Justícia de la Comunitat Valenciana.  
II. Com a instrument que vinguera a coadjuvar en la consecució d'aquest objectiu, la Generalitat, mitjançant un acord del Consell de 16 d'abril de 2004, va constituir la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (Favide) la qual, en virtut del Protocol de Col·laboració subscrit entre aquesta i la Conselleria de Justícia i Administracions Públiques, té encomanat, a més de l'exercici de les activitats d'atenció a les víctimes del delicte previstes en els seus Estatuts, totes aquelles actuacions que calguen per a aconseguir crear la infraestructura necessària que possibilite la utilització per part dels òrgans judicials d'un lloc neutral per a l'execució dels règims de visites, en situacions de ruptura del nucli familiar, i afavorir d'aquesta manera el dret fonamental del menor a mantindre la relació amb ambdós progenitors o parents, i establir així els vincles necessaris per al seu bon desenrotllament físic, afectiu i emocional.  
La Fundació FAVIDE té la condició de fundació del sector públic de la Generalitat del títol III de la Llei 8/1988, de 9 de desembre, de Fundacions de la Comunitat Valenciana.  
III. Com que aquest Servei s'ha estés a altres ciutats de la Comunitat, i ja que el Partit Judicial de Castelló té una Oficina d'Atenció a les Víctimes de Delicte, en data 19 de febrer de 2008 es va subscriure Conveni entre la Conselleria de Justícia i Administracions Públiques, l'Ajuntament de Castelló i la Fundació FAVIDE per a la implantació d'un Punt de Trobada Familiar en aquesta localitat, alhora que reuneix les condicions idònies per a la implantació d'aquest tipus de servei, i s'ha encomanat la seua posada en marxa a FAVIDE.  
La Conselleria de Justícia i Administracions Públiques, mitjançant el present Conveni de Col·laboració, estableix les bases per a la prestació del servei del Punt de Trobada Familiar del parit judicial de Castelló.  
Les parts firmants, conscients de la necessitat de continuar amb la prestació i desenrotllament del Punt de Trobada Familiar a Castelló, i com que és el balanç del seu funcionament positiu durant aquest temps, assumeixen l'obligació de dur a terme els compromisos mencionats i, per tant, formalitzen el present Conveni de Col·laboració d'acord amb les següents,  
Estipulacions  
Primera. Objecte   
És objecte del present Conveni de Col·laboració l'articulació de la col·laboració entre la Conselleria de Justícia i Administracions Públiques, la Fundació FAVIDE i l'Ajuntament de Castelló per a garantir la continuïtat i desenrotllament de l'actual servei Punt de Trobada Familiar del Partit Judicial de Castelló, per tal de continuar possibilitant la utilització d'un lloc neutral, d'un servei especialitzat per a facilitar l'execució dels règims de visites judicialment establits en els processos i situacions de separació, divorci i altres supòsits d'interrupció de la convivència familiar, que afavorisca, bàsicament, el dret fonamental del menor a mantindre la relació amb ambdós progenitors i/o altres parents o acostats autoritzats legalment, establint els vincles necessaris per al seu bon desenrotllament físic, afectiu i emocional i per a preparar els pares perquè, en un futur, puguen mantindre la relació amb els seus fills amb plena autonomia.  
Segona. Objectius   
Són objectius d'aquest conveni:  
- Facilitar el compliment del règim de visites com a dret fonamental del menor  
- Afavorir i vetlar per la seguretat i el benestar físic, i fomentar l'equilibri psicològic i social del/la menor, de les víctimes de violència domèstica i de qualsevol altre familiar vulnerable durant el compliment del règim de visites.  
- Permetre als menors expressar amb llibertat i sense temor els seus sentiments i necessitats davant del no-custodi.  
- Proporcionar l'orientació professional per a desenrotllar les habilitats parentals necessàries que milloren les relacions familiars i les habilitats de criança per tal d'aconseguir que la relació amb els/les menors gaudi d'autonomia, sense necessitat dependre d'aquest recurs.  
- Facilitar a les persones usuàries la possibilitat d'arribar a acords encaminats a resoldre el conflicte en què estan immersos.  
- Garantir la presència d'un professional expert que facilite l'execució de les visites entre els/les menors i els progenitors, familiars i persones acostades autoritzades legalment amb dret a visites.  
- Disposar d'informació fidedigna sobre les actituds i aptituds parentals que ajuden a defendre -si calguera- els drets del menor en altres instàncies administratives o judicials.  
Tercera. Principis rectors   
El Punt de Trobada Familiar de Castelló tindrà com a principis rectors d'actuació els següents:  
1. Interés del menor. Davant de qualsevol situació en què es donen interessos trobats o oposats, sempre serà prioritària la seguretat i benestar del menor.   
2. Neutralitat. Per tal de garantir el principi primer, els punts de Trobada Familiar duran a terme les seues intervencions amb objectivitat, imparcialitat i salvaguardant la igualtat de les parts en conflicte.  
3. Confidencialitat. Per tal de protegir l'interés del menor, les dades de caràcter personal obtinguts en el Punt de Trobada Familiar seran privats i inviolables i no es facilitaran a tercers ni transcendiran, excepte el que preveu la legislació vigent.   
4. Subsidiarietat. Les derivacions al Punt de Trobada Familiar únicament s'efectuaran quan siga l'únic mitjà possible per a facilitar les relacions entre el menor i la seua família i després d'haver esgotat altres vies de solució.   
5. Temporalitat. L'actuació del Punt de Trobada Familiar tindrà caràcter temporal, i es convertirà en un instrument per a aconseguir la normalització de les relacions patern filials i entre el menor i la família, i allunyant-se, en tot cas, de la idea de recurs permanent i de dependència per a les persones usuàries.   
6. Especialització. El personal que preste els seus serveis en un Punt de Trobada Familiar hi haurà de comptar amb experiència suficient i especialitzada en matèria de família i menors i actuarà amb criteris professionals, lliures de prejuís i aliens als seus propis valors o circumstàncies personals.   
Quarta. Funcionament i horari.   
El Punt de Trobada Familiar estarà supervisat directament per FAVIDE, i és el seu director i coordinador el lletrat, en el seu moment designat per aquesta Fundació, i que presta els seus serveis en aquest recurs des de la seua posada en funcionament.  
El Punt de Trobada Familiar es regirà per la Llei 13/2008, de 8 d'octubre, de la Generalitat, reguladora dels Punts de Trobada Familiar de la Comunitat Valenciana, i per les Normes de Funcionament i el Reglament de Règim Intern, aprovades per la Conselleria de Justícia i Administracions Públiques i el Tribunal Superior de Justícia de la Comunitat Valenciana, i, si és el cas, la Comissió de Seguiment pot proposar quantes modificacions, instruccions o nous acords estime convenient per a un millor funcionament d'aquest.   
L'horari mínim d'atenció al públic d'aquest Punt de Trobada Familiar serà de 20 hores setmanals distribuïdes com segueix, sense perjuí que per necessitats del servei considere necessari FAVIDE, la seua modificació:  
- Dilluns, dimecres i divendres de 17:00 a 20:00 hores.   
- Dissabtes de 10:00 a 14:00 hores i de 17:00 a 20:00 hores.  
- Diumenges de 17:00 a 21:00 hores.   
Cinquena. Àmbit d'actuació. Destinataris  
Són persones beneficiàries del Punt de Trobada Familiar els menors que estiguen immersos en situacions de crisi i ruptures familiar, i així ho determine una resolució judicial.  
Són persones usuàries del Punt de Trobada Familiar els membres del nucli familiar i, si és el cas, altres familiars i persones acostades que, per resolució judicial, tinguen establit el compliment del règim de visites en un Punt de Trobada Familiar.  
Aquest servei, quant a la seua actuació com a Punt de Trobada, únicament admetrà assumptes derivats pels òrgans judicials del Partit Judicial de Castelló, així com aquells altres procedents d'òrgans judicials de distints partits judicials quan la persona menor estiga empadronada en algun dels municipis que integren el Partit Judicial de Castelló.  
Excepcionalment, i quan la situació del cas concret així ho aconselle, el Punt de Trobada Familiar de Castelló, prèvia apreciació de FAVIDE, podrà atendre assumptes derivats per qualsevol òrgan judicial.   
Sisena. Activitats  
Aquest Punt de Trobada Familiar prestarà els serveis següents:  
- Valoració del sistema familiar en relació al compliment del dret de visites, mitjançant entrevistes individuals o conjuntes amb els membres de la família i, si és el cas, mitjançant visites a domicili.  
- Suport en el compliment del règim de visites, en les seues modalitats d'intercanvi, tutelada amb supervisió, i tutelada sense supervisió.  
- Intervenció psicosocial individual i familiar, per tal d'afavorir la coparentalitat.  
- Implementació de registres i elaboració d'informes sobre les activitats, actuacions i incidències per a la informació puntual i/o periòdica dels jutjats derivants, així com per a l'avaluació professional realitzada i posterior presa de decisions.  
- Seguiment i avaluació, tant del desplegament del règim de visites com de la consecució dels objectius plantejats i de l'eficiència dels recursos empleats.  
Setena. Obligacions de les parts   
A. FAVIDE es compromet a:  
- Mantindre el personal tècnic i administratiu que presta els seus serveis des de la posada en marxa d'aquest servei i que consisteix en un coordinador/lletrat, un psicòleg, un treballador social o educador social i un administratiu.  
- Gestionar i coordinar el servei de conformitat amb el Projecte Punt de Trobada Familiar de Castelló que s'incorpora com a annex I al present document.  
- Supervisar, en tot moment, l'actuació del Punt de Trobada Familiar, per tal de garantir que aquest funcione de manera coordinada amb els òrgans judicials i amb l'Oficina d'Atenció a les Víctimes del Delicte, d'acord amb les directrius marcades per FAVIDE.  
- Contractar o subcontractar el personal de l'equip que no podrà superar, en cas de subcontractar, el límit màxim del 50% de l'import total de la subvenció atorgada per l'Ajuntament de Castelló.  
- Contractar un assegurança de responsabilitat civil que cobrisca les incidències que poden produir-se al local.  
- Adequar el local.  
- Acreditar, amb anterioritat a la concessió de la subvenció, estar al corrent en el compliment de les obligacions tributàries i davant de la Seguretat Social. A més, junt amb la justificació del 60% i del primer i últim 20% del pagament de la subvenció, hauran d'aportar novament els certificats d'estar al corrent de les obligacions tributàries i davant de la Seguretat Social, si aquestes hagueren caducat per haver transcorregut més de sis mesos des que van ser expedits.  
- Acreditar, mitjançant declaració responsable, no estar incurs en cap de les causes de prohibició contingudes en els apartats 2 i 3 de l'article 13 de la Llei 38/2003.  
- Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades.  
- Procedir al reintegrament dels fons percebuts en els supòsits previstos en l'article 37 de la Llei 38/2003.   
- Fer constar en tota la informació i documentació que s'oferisca la col·laboració i finançament de l'Ajuntament de Castelló.  
B. L'Ajuntament de Castelló, es compromet a:  
- Aportar la quantitat de 42.000,00 euros amb càrrec a la partida 2009-31027-48634 del Pressupost Municipal de 2009, per al manteniment i personal del Punt de Trobada Familiar. Aquesta quantitat serà abonada de la manera següent:  
- Dins del mes següent a la firma del Conveni, el 60% de l'aportació econòmica municipal, equivalent a la quantitat de 25.200,00 euros.  
- Un 20%, equivalent a la quantitat de 8.400,00 euros, després de la justificació del 60% de l'aportació econòmica municipal.  
- El 20% restant després de la justificació total de l'aportació econòmica.  
De conformitat amb l'article 88.3 del Reglament de la Llei de Subvencions, aprovat pel Reial Decret 887/2006, de 21 de juliol (d'ara en avant Reial Decret 887/2006), s'haurà d'incorporar als expedients que es tramiten per al pagament del 60% i del primer i últim 20% de la subvenció, amb caràcter previ, a més de noves certificacions d'obligacions tributàries en el supòsit que haja caducat la seua validesa, informe expedit per l'òrgan encarregat del seguiment d'aquella en què quede de manifest que:  
- No ha sigut dictada una resolució declarativa de procedència de reintegrament de la subvenció o de la pèrdua del dret al cobrament d'aquesta per alguna de les causes previstes en l'article 37 de la Llei 38/2003, de 17 de novembre, General de Subvencions (d'ara en avant, Llei 38/2003).  
- No ha sigut acordada per l'òrgan concedent de la subvenció, com a mesura cautelar, la retenció dels lliuraments de pagament de les quantitats pendents d'abonar al beneficiari referits a la mateixa subvenció.  
No caldrà la constitució de garanties per part de la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE), com a condició a la percepció de la subvenció prevista, per tractar-se d'una Fundació de caràcter cívic i de defensa de les víctimes de delictes i actes violents, sense ànim de lucre, sota la tutela del Protectorat que exerceix la Generalitat, segons es desprén de l'article 1 dels seus Estatuts.  
C. Per la seua banda, la Conselleria de Justícia i Administracions Públiques, es compromet a:  
- Mantindre a disposició de FAVIDE el local en què presta el servei.  
- A través de la Direcció General de Justícia i Menor, supervisar el funcionament i portar la coordinació de la xarxa de Punts de Trobada Familiar de la Conselleria de Justícia i Administracions Públiques per mitjà de Favide.  
Vuitena. Comissió de seguiment  
S'establirà una comissió formada per un representant de cada una de les parts integrants del present Conveni de Col·laboració, per a estudiar les normes d'actuació i, si és el cas, aconsellar les modificacions que estimen oportunes introduir en el desenrotllament del programa; vetlar pel bon desenrotllament d'aquest i elaborar una memòria anual que reflectisca totes les actuacions realitzades.  
Novena. Justificació  
Per a la justificació de les quantitats percebudes FAVIDE haurà de presentar la documentació següent:  
a) Memòria final detallada del projecte subscrita pel beneficiari, que descriurà els objectius i resultats aconseguits. A més, constarà expressament que ha sigut complida la finalitat per a la qual es va atorgar la subvenció, conforme al pressupost i projecte presentat.  
b) Relació numerada seqüencialment de les despeses realitzades.  
c) Declaració d'activitats realitzades, amb descripció d'aquelles que han sigut finançades amb la subvenció i els seus costos, així com aquelles altres que hagen sigut finançades amb fons propis o d'altres subvencions, i indicar, en aquest cas, l'import, procedència i aplicació de les subvencions diferents de la municipal, que han finançat activitats objecte del projecte.  
d) Factures, rebuts, i fins i tot nòmines, tributs i quotes de la Seguretat Social, despeses de manteniment i funcionament dels locals i la resta de documents de valor probatori equivalent amb validesa en el tràfic jurídic mercantil o amb eficàcia administrativa, l'import dels quals haja sigut abonat amb càrrec a la subvenció concedida, els quals es fotocopiaran i es deixaran confrontats i registrats d'entrada al Registre Municipal.   
En les factures haurà de quedar degudament acreditat el pagament d'aquestes als proveïdors, i es faran constar les següents dades, segons el pagament s'haja efectuat en metàl·lic, mitjançant taló o transferència:  
- Pagament en metàl·lic: firma, nom, dades fiscals i domicili de la persona física o jurídica que es responsabilitza d'haver rebut la quantitat.  
- Taló: número, sèrie i entitat bancària, així com data d'aquest.  
- Transferència bancària: número, entitat bancària i data d'aquesta o bé fotocòpia del resguard.  
No s'acceptarà cap factura en què no quede acreditat el seu pagament de la forma descrita en el paràgraf anterior.  
e) Els documents justificatius de despeses, derivades del punt d) hauran de presentar-se originals.  
Per part del Servei Gestor els originals presentats es marcaran amb una estampilla, i s'hi haurà d'indicar la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció. En aquest últim cas, s'indicaran a més la quantia exacta que resulta afectada per la subvenció, tal com prescriu l'article 73 del Reglament de la Llei de Subvencions, aprovat pel Reial Decret 887/2006, i es remetran còpies degudament confrontades a la Intervenció per a la seua fiscalització, i es tornaran els originals als interessats, una vegada realitzada la dita fiscalització, llevat que expressament se sol·licite la devolució per part del beneficiari o beneficiària, després de la realització de l'estampillament, i posterior confrontació de la documentació original presentada, i assumir en aquest cas el compromís de presentar els mencionats originals tantes vegades com els siga requerit a l'efecte de la seua fiscalització. Els originals dels esmentats documents o la seua còpia confrontada quedaran depositats en l'entitat beneficiària durant un període d'almenys quatre anys.  
Es podrà presentar la justificació de la totalitat de la subvenció al llarg de l'any 2009 i, si no n'hi ha, com a màxim, dins dels tres mesos següents a la finalització de la vigència del Conveni.  
Desena. Reserva i protecció de dades   
Si s'utilitzen mitjans informàtics o altres mitjans de tractament automatitzat de dades de caràcter personal dels usuaris, es donarà compliment al que disposa la Llei Orgànica 15/1999, de 13 de desembre, de Protecció de Dades de Caràcter Personal.  
D'altra banda, s'haurà d'observar allò que s'ha preceptuat en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte de l'accés limitat als mateixos interessats en relació amb els documents que continguen informació referent a la intimitat de les persones.  
Onzena. Període de vigència   
El present conveni tindrà els seus efectes a partir de la data de la seua aprovació, fins al 31 de desembre de 2009, sense perjuí que les despeses subvencionables es puguen referir a tot l'exercici 2009 per desenrotllar-se l'activitat subvencionada en l'esmentat exercici.   
Dotzena  
La validesa i eficàcia del present Conveni queda supeditada a la seua aprovació per la Conselleria de Justícia i Administracions Públiques, la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE) i per la Junta de Govern Local de l'Ajuntament de Castelló.  
El Conveni de Col·laboració podrà ser revocat per incompliment de qualsevol de les parts de les obligacions previstes en aquest. Perquè la revocació tinga plens efectes haurà de denunciar-se per escrit en el termini d'un mes des de l'incompliment causant d'aquesta.  
Tretzena. Marc d'interpretació i jurisdicció competent   
Les parts firmants es comprometen a tractar de resoldre de forma amistosa qualsevol dubte o conflicte que poguera sorgir en la interpretació o aplicació del present Conveni de Col·laboració.  
En cas de resultar infructuosa la resolució amistosa serà competent per a resoldre les qüestions litigioses derivades del present Conveni el Tribunal Superior de Justícia de la Comunitat Valenciana, segons el que preveu l'article 10.1 k), en relació amb el 14 de la Llei 29/1998, de 13 de juliol, de la Jurisdicció Contenciosa Administrativa.  
I en prova de conformitat firmen les parts per duplicat exemplar, en el lloc i la data abans indicats.  
La consellera de Justícia i Administracions Públiques i presidenta de FAVIDE: Paula Sánchez de León Guardiola.  
L'alcalde de Castelló: Alberto Fabra Part.  
ANNEX I  
Projecte Punt de Trobada Familiar de Castelló  
Els processos de separació, divorci i nul·litat matrimonial, estan generant un increment progressiu de menors que es estan abocats a enfrontar-se a la ruptura de la seua família i al que això comporta, i sorgixen en molts casos, greus conflictes i dificultats per a donar compliment efectiu al règim de visites establit pel jutge en la resolució judicial.   
És essencial crear la infraestructura necessària que possibilite la utilització per part dels òrgans judicials d'un lloc neutral per a l'execució dels règims de visites en situacions de ruptura del nucli familiar, i afavorir d'aquesta manera, el dret fonamental del menor a mantindre la relació amb ambdós progenitors o parents, i establir, d'aquesta manera, els vincles necessaris per al seu bon desenrotllament físic, afectiu i emocional.  
Per això, cal la implantació de punts de Trobada Familiar, on poder programar la comunicació dels fills amb els seus pares, en els casos conflictius i facilitar el compliment dels règims de visites judicialment establits.  
Com que s'ha estés aquest Servei a altres ciutats de la Comunitat, i ja que compta el Partit Judicial de Castelló amb una Oficina d'Atenció a les Víctimes de Delicte, es considera convenient la continuïtat d'un Punt de Trobada Familiar en aquesta localitat.  
Definició del servei  
Es denomina Punt de Trobada Familiar el servei especialitzat en què es presta atenció professional per a facilitar que els menors puguen mantindre relacions amb els seus familiars durant els processos i situacions de separació, divorci, o altres supòsits d'interrupció de la convivència familiar, fins que desapareguen les circumstàncies que motiven la necessitat d'utilitzar aquest recurs.  
El Punt de Trobada Familiar és un servei social, gratuït, universal i especialitzat, a què s'accedeix per resolució judicial, el qual facilitarà i afavorirà el dret dels menors a relacionar-se amb ambdós progenitors i/o altres parents o acostats i la seua seguretat en les dites relacions, mitjançant una intervenció temporal de caràcter psicològic, educatiu i jurídic per part de professionals degudament formats.  
El Punt de Trobada Familiar de Castelló es va inaugurar, amb data 19 de febrer de 2008.  
Objectius  
1. Afavorir el compliment del règim de visites com un dret fonamental del/de la menor.  
2. Facilitar el dret i la trobada dels progenitors i la resta de familiars amb el/la menor.  
3. Afavorir la seguretat i el benestar físic, i fomentar l'equilibri psicològic i social del/de la menor, de les víctimes de violència domèstica i de qualsevol altre familiar vulnerable durant el compliment del règim de visites.  
4 Facilitar a les persones usuàries la possibilitat d'arribar a acords encaminats a resoldre el conflicte en què estan immersos.  
5. Proporcionar l'orientació professional per a desenrotllar les habilitats parentals necessàries que milloren les relacions familiars i les habilitats de criança, per tal d'aconseguir que la relació amb els/les menors gaudi d'autonomia, sense necessitat de dependre d'aquest recurs.  
6. Garantir la presència d'un professional expert que facilite l'execució de les visites entre els/les menors i els/les progenitors i/o familiars amb dret a visites.  
Principis rectors  
El Punt de Trobada Familiar tindrà com a principis rectors d'actuació els següents:  
7. Interés del menor. Davant de qualsevol situació en què es donen interessos trobats o oposats, sempre serà prioritària la seguretat i benestar del menor.  
8. Neutralitat. Per tal d'afavorir el principi primer, els punts de Trobada Familiar duran a terme les seues intervencions amb objectivitat, imparcialitat i salvaguardant la igualtat de les parts en conflicte.  
9. Confidencialitat. Per tal de protegir l'interés del menor, les dades de caràcter personal obtinguts en el Punt de Trobada Familiar seran privats i inviolables i no es facilitaran a tercers ni transcendiran, excepte el que preveu la legislació vigent.  
10. Subsidiarietat. Les derivacions al Punt de Trobada Familiar únicament s'efectuaran, quan siga l'únic mitjà possible per a facilitar les relacions entre el menor i la seua família i, després d'haver esgotat altres vies de solució.   
11. Temporalitat. L'actuació del Punt de Trobada Familiar tindrà caràcter temporal, i es convertirà en un instrument per a aconseguir la normalització de les relacions paternofilials i, entre el menor i la família, i s'allunyarà, en tot cas, de la idea de recurs permanent i de dependència per a les persones usuàries.  
12. Especialització. El personal que preste els seus serveis en un Punt de Trobada Familiar, haurà de comptar amb experiència suficient i especialitzada en matèria de família i menors i actuaran amb criteris professionals, lliures de prejuís i aliens als seus valors o circumstàncies personals.  
Destinataris  
El Punt de Trobada de Castelló únicament admet assumptes derivats pels òrgans judicials del partit judicial de Castelló, així com aquells altres procedents d'òrgans judicials de distints partits judicials,   
  
\* \* \* \* \* \* \* \* \* \*  
  
quan el/la menor, estiga empadronat/ada en algun dels municipis que integren el partit judicial de Castelló.  
Excepcionalment i quan la situació del cas així ho aconselle, el Punt de Trobada de Castelló, prèvia apreciació de FAVIDE, podrà atendre assumptes derivats per qualsevol òrgan judicial.  
Horari  
El Punt de Trobada Familiar prestarà el seu servei en un horari tal, que facilite la conciliació del dret de visites amb el calendari i horari escolar i la vida laboral.   
El Punt de Trobada Familiar romandrà obert i prestarà la totalitat dels seus serveis, necessàriament i com a mínim, els dilluns, dimecres, divendres, dissabtes i diumenges a la vesprada, i els dissabtes al matí.   
Com a mínim el servei romandrà obert 20 hores a la setmana distribuïdes de la manera següent:  
Recursos necessaris  
Espai físic i recursos materials  
El punt de Trobada Familiar està ubicat a les dependències dels antics jutjats de la Ciutat de Castelló, siti al carrer Bellver núm. 20. Aquesta ubicació compleix els requisits mínims següents:  
- Que estiga cèntrica dins de la ciutat  
- Que estiga adequadament comunicada, per mitjans de transport públics i dotada d'aparcament propi o pròxima a un aparcament públic.  
- Que estiga el més pròxim possible a una dependència policial des de què es preste assistència, si això calguera.  
El local destinat al Punt de Trobada Familiar reuneix les següents característiques:  
- Dotat d'unes quantes sales independents i insonoritzades: sala la d'espera, despatxos, sala per al desenrotllament de la visita i intervenció dels professionals i sala d'oci, jocs, televisió i lectura (sala amable).  
Cada una d'aquestes dependències està dotada amb els mitjans necessaris per a resultar apta i adequada al fi a què es destina (mobiliari de despatxos, material d'oficina, ordinador, impressora, fax, connexió a Internet, jocs, mobiliari sala per a xiquets, etc.)  
Recursos personals  
El Punt de Trobada Familiar està atés per un equip interdisciplinari de professionals, compost com a mínim per un/a lletrat/ada que exercirà les funcions de coordinador/a d'aquest, un/a psicòleg/a, un/a treballador/a social o educador/a social amb formació en intervenció familiar i un auxiliar administratiu. L'equip es completa, durant el cap de setmana, amb lletrats del torn d'ofici del Col·legi d'Advocats de Castelló.  
Dotació mínima, que de ser possible o necessària s'ampliarà amb més lletrats/ades, psicòlegs/es, així com treballadors/ores i educadors/ores socials.  
En tot cas, el Punt de Trobada haurà de comptar amb personal suficient per a garantir, des de la seua posada en marxa, l'atenció de tots els casos que els deriven els òrgans judicials compresos en el seu àmbit territorial.  
Pressupost  
  
Forma de finançament  
El pressupost total ascendeix a 88.750,00 € i la forma de finançament és la següent:  
